Public procurement notice: Contract Notice
Published: 2022-10-14
Buyer: Nordisk Kulturfond
Country: DK
Contract type: Services
Procedure: Restricted procedure
CPV classification: 73220000 | 79340000
Estimated value: 2000000 DKK
Submission deadline: 2022-11-11
Award criteria: The most economic tender

Technical requirements: Rammeaftale om konsulentbistand til indsamling, bearbejdning og formidling af viden for Nordisk Kulturfond
Rammeaftalen omfatter konsulentbistand til indsamling, bearbejdning og formidling af viden i forbindelse med initiativer, som Nordisk Kulturfond selv initierer eller engagerer sig i. Fonden vil gennem rammeaftalen sikre, at fonden har adgang til relevante værktøjer og højt kvalificerede ressourcer, der kan bistå med at realisere fondens vision om at indtage en aktiv rolle som facilitator af vidensproduktion og policy-udvikling inden for kunst og kultur. Ydelserne omfattet af rammeaftalen er overordnet: 1) facilitering og design af processer for indsamling af viden og dokumentation om og fra fondens projekter, 2) analyse af viden og data fra projekterne, 3) kommunikation og formidling og 4) understøttelse af netværksdannelse og videndeling. Leverandøren skal desuden stille en digital platform til rådighed, som skal understøtte ydelserne omfattet af rammeaftalen, herunder til brug for kommunikation, indsamling af viden og dokumentation, videndeling mv.
Leverandøren vil være en tæt samarbejdspartner for fonden, og forventes derfor også at have et indgående kendskab til fondens virke og strategi, herunder væsentlige tendenser og temaer i fondens projekter og satsninger.
Leverandøren skal levere konsulentydelser af høj kvalitet, hvilket stiller krav til Leverandørens kompetencer, værktøjer og metoder, bemanding, erfaring og kreativitet.
Leverandøren skal stille en digital platform til rådighed, som skal understøtte ydelserne omfattet af rammeaftalen, herunder for at understøtte kommunikation mellem parterne og aktører i fondens projekter, indsamling af viden og dokumentation samt videndeling på tværs af fondens projekter.
1) Facilitering og design af processer for indsamling af viden og dokumentation om og fra fondens projekter
Leverandøren skal bistå med at indsamle viden fra de projekter, som fonden initierer, støtter eller på anden måde engagerer sig i (”fondens projekter”). Viden skal forstås bredt, og kan f.eks. være viden om nye tendenser, barrierer mv. på det kunst- og kulturpolitiske område. Leverandøren skal designe processen for og facilitere vidensindsamlingen, herunder ved at stille en digital platform til rådighed. Leverandøren skal desuden hjælpe fonden med at identificere temaer og viden, der kunne være relevant for fonden at indsamle viden om. Fonden skal bruge den indsamlede viden til at understøtte fondens strategi om at indtage en aktiv rolle som facilitator af vidensproduktion og policy-udvikling inden for kunst og kultur.
Leverandøren skal bistå fonden med at analysere viden og data fra fondens projekter med henblik på at identificere og udvikle ny viden og nye ideer, samt give fonden indsigt i nye strømninger og problemstillinger indenfor kunst- og kulturområdet.
Der kan både være tale om ”nyt” materiale, f.eks. til formidling af ny viden, som Leverandøren har hjulpet med at indsamle og identificere, eller bistand til bearbejdning af eksisterende materiale.
Leverandøren skal bistå med at kommunikere og formidle viden gennem forskellige medier, herunder publikationer og grafiske præsentationer, både som fysisk trykte medier og på forskellige digitale platforme. Modtagere og målgrupper vil variere og kan f.eks. være kunstnere, kulturbrugere, politikere, meningsdannere og influencers, fondens bestyrelse mv.
Leverandøren skal bistå fonden med at understøtte netværksdannelse og videndeling blandt aktørerne på tværs af fondens projekter, herunder ved at stille en digital platform til rådighed for parternes kommunikation og deling af materiale.
Ydelser under rammeaftalen bestilles som opgaver. Fonden kan både bestille opgaver, der er konkret afgrænset og detaljeret beskrevet, eller stille en behovsbaseret opgave, hvor Leverandøren skal bistå med ideudvikling og derefter designe, strukturere og facilitere de processer og metoder, der skal understøtte løsningen af behovet.
Fonden forventer i rammeaftalens løbetid både at skulle bruge leverandørens ydelser til større satsninger/projekter samt til mindre ad hoc opgaver.
Sammen med rammeaftalen udbydes den første Leverancekontrakt angående levering af vidensarbejde relateret til Nordisk Kulturfonds Globusprogram. Globusprogrammet skal sikre kunstnere og kulturaktører rum til at etablere og arbejde i tværgående og længerevarende globale samarbejder og netværk i en omskiftelig verden. Leverandøren skal overordnet bistå med at designe, strukturere og facilitere en proces for at indsamle, analysere og dele viden fra de støttede Globus-projekter.
Begrænsning af ansøgere, der opfordres til at afgive tilbud, sker efter en vurdering af, hvilke ansøgere der har dokumenteret de mest relevante leverancer, jf. punkt III.1.3), i forhold til de udbudte hovedydelser, jf. beskrivelsen i punkt II.1.4) og II.2.4).


Award value: 2000000